
  ประกาศองค์การบริหารส่วนตำบลกะหรอ 
เรื่อง การดำเนินกิจกรรม ๕ส 



เพื่อเป็นการเพิ่มพูนประสิทธิภาพ และประสิทธิผลในการปฏิบัติงานของพนักงาน องค์การ-บริหารส่วนตำบลกะหรอ จึงได้จัดกิจกรรม ๕ ส คือ สะสาง สะดวก สะอาด สุขลักษณะ สร้างนิสัย และนำไปปรับใช้ในการปฏิบัติงาน เพื่อให้บรรลุวัตถุประสงค์ดังกล่าว จึงให้ถือปฏิบัติ ดังนี้
ให้ถือเป็นนโยบายสำคัญในการนำกิจกรรม ๕ส มาปรับใช้เป็นพื้นฐานสร้างเสริมประสิทธิภาพ และปรับปรุงคุณภาพในการปฏิบัติงานขององค์การบริหารส่วนตำบลกะหรอ 
1. สนับสนุน ส่งเสริม การปลูกจิตสำนึก  ของพนักงานทุกคนในเรื่อง ๕ส เพื่อให้นำไปปรับ
ใช้ในการปฏิบัติงานประจำให้บังเกิดผลอย่างจริงจังและต่อเนื่องเสมือนหนึ่งเป็นภารกิจประจำ
2. ให้ผู้บังคับบัญชาทุกระดับให้การสนับสนุน ส่งเสริม และเป็นแกนนำในการดำเนินกิจกรรม๕ส และกำกับ ติดตาม ดูแล ตลอดจนให้คำแนะนำและร่วมแก้ไขปัญหาโดยให้ถือเป็นภารกิจสำคัญ
3. จัดให้มีการทำกิจกรรม ๕ส เป็นพื้นฐานเพื่อการพัฒนา ปรับปรุงคุณภาพงานอย่างต่อเนื่อง
4. จัดให้มีระบบการติดตามและประเมินผลการดำเนินกิจกรรม ๕ส เป็นระยะอย่างต่อเนื่องตามแผนการตรวจติดตาม เพื่อนำผลไปปรับปรุงการดำเนินกิจกรรม ๕ส ให้มีประสิทธิภาพยิ่งขึ้น 
จึงประกาศมาเพื่อทราบและถือปฏิบัติโดยทั่วกัน ทั้งนี้ตั้งแต่บัดนี้เป็นต้นไป


ประกาศ  ณ  วันที่  ๒๒  มิถุนายน  พ.ศ. ๒๕๕๘     




        มนัสพงค์  สุทธิเดช
   (นายมนัสพงค์   สุทธิเดช) 
       นายกองค์การบริหารส่วนตำบลกะหรอ 
ปฏิทินกิจกรรม โครงการกิจกรรม ๕ส
	วัน เดือน ปี
	ขั้นตอนการดำเนินการ

	มิถุนายน – สิงหาคม ๒๕๕๘
สิงหาคม ๒๕๕๘
กันยายน ๒๕๕๘
	๑. ประกาศนโยบายและเป้าหมาย วัตถุประสงค์และเป้าหมาย ๕ส โดย นายกองค์การบริหารส่วนตำบลกะหรอ
๒. แต่งตั้งคณะกรรมการดำเนินโครงการกิจกรรม ๕ส กำหนดหน้าที่คณะกรรมการ
๓. สร้างความเข้าใจ
    - ประชาสัมพันธ์ด้วยวิธีการต่าง ๆ ให้เป็นที่รับทราบโดยทั่วกันเพื่อกระตุ้นให้บุคลากรตื่นตัว
    - จัดประชุมคณะกรรมการดำเนินโครงการ
๔. แบ่งพื้นที่รับผิดชอบ โดยจัดทำผังประกอบและมอบหมายหน้าที่ความรับผิดชอบ
๕. ถ่ายรูปก่อนดำเนินกิจกรรม ๕ส ให้เป็นสภาพพื้นที่ของสถานที่ทำงานก่อนที่จะลงมือปฏิบัติกิจกรรม
๖. ลงมือทำร่วมกันเป็นกลุ่ม โดยดำเนินกิจกรรม ๓ส แรก โดยเริ่มจาก ส.สะสาง กำหนดให้ วันที่ ๑ – ๑๕ กรกฎาคม ๒๕๕๘  เป็น “สัปดาห์ขนของใช้ส่วนตัวกลับบ้าน” สะสาง
๗. กำหนดดีเดย์ วันพุธ ที่ ๑๙ สิงหาคม ๒๕๕๘ เวลา ๑๔.๐๐ น. เป็น “วันทำความสะอาดใหญ่ (Big Cleaning Day)” โดยทุกกลุ่มรับผิดชอบพื้นที่ตนเอง เพื่อกระตุ้นและรณรงค์การทำกิจกรรม ๕ส  สะอาด สะดวก
๘. ทุกกลุ่มดำเนินกิจกรรม ๕ส (สะสาง สะอาด สะดวก) ตามที่ได้กำหนดร่วมกัน
๙. ถ่ายรูปภายหลังการทำกิจกรรม ๕ส โดยถ่ายในมุมกล้องเดียวกันกับภาพถ่ายก่อนทำ เพื่อนำมาเปรียบเทียบ ให้เห็นถึงสภาพของสถานที่ทำงานที่มีความแตกต่าง หรือเปลี่ยนแปลงในทางที่ดีขึ้น
๑๐. ผู้บริหารตรวจเยี่ยมพื้นที่และให้ข้อสังเกตหรือข้อเสนอแนะแก่เจ้าหน้าที่ผู้รับผิดชอบพื้นที่
๑๑. ทุกกลุ่มรักษาสถานที่ทำงานให้สะอาด และเป็นระเบียบอยู่เสมอ ส สุขลักษณะ
๑๒. ประเมินผลการปฏิบัติงานโดยคณะกรรมการ ๕ส 

๑๓. รายงานผลการดำเนินการและประเมินผลการปฏิบัติงาน รวมทั้งประชาสัมพันธ์ เผยแพร่ผลความก้าวหน้าการจัดกิจกรรม ๕ส ให้ทุกคนได้รับทราบ เพื่อดำเนินการปรับปรุงและยกระดับการทำกิจกรรม ๕ส เข้าสู่โครงการกิจกรรม ๕ส ประจำปีงบประมาณ ๒๕๕๙ ต่อไป



หมายเหตุ
ปฏิทินดังกล่าวนี้ อาจปรับเปลี่ยนได้ตามความเหมาะสม
